
REFERAT DE APROBARE A
PROIECTULUI  DE HOTĂRÂRE

privind aprobarea operațiunii de rectificare a suprafeței imobilului înscris în CF nr. 412596, teren intravilan pentru drum 

Descrierea situației actuale
         Parcela cu nr. cadastral 412596 înscrisă în Cartea Funciară nr. 412596, CF vechi nr. 200848, situată în Timişoara, în suprafaţă de 456 mp, este  proprietatea Municipiului Timișoara, având categoria de folosință de drum.
         Conform documentaţiei întocmită de MULTILINES SRL, prin Ing. Feraru Florian s-a constatat că suprafața măsurată a imobilului  înscris în CF nr. 412596, având nr. top. 50486, CF vechi nr. 200848, Timișoara este de 475mp. 
         Pentru introducerea în cartea funciară a geometriei imobilelor conform prevederilor Ordinului nr.700/2014 privind aprobarea Regulamentului de avizare , recepţie şi înscriere în evidenţele de cadastru şi carte funciară, a fost necesară întocmirea unei documentaţii cu propunerea de actualizare date imobil, iar în urma efectuării măsurătorilor topografice s-a constatat că suprafața parcelei este de 475 mp.

Schimbări preconizate și rezultate așteptate
           Prin rectificare suprafaței imobilului înscris în CF nr. 412596, având nr. top. 50486, Timișoara se aduce în concordanță situația din cartea funciară cu situația din teren a imobilului respectiv privind suprafața acestuia.
          Având în vedere adresa înregistrată la Municipiul Timişoara cu nr. MTM2023-003329/06.03.2023 de către MULTILINES SRL, prin Ing. Feraru Florian, în calitate de executant a unor Planuri Urbanistice Zonale, ne înaintează documentaţia topo-cadastrală în vederea emiterii Hotărârii Consiliului Local privind rectificarea suprafaței imobilului înscris în CF nr. 412596, având nr. top. 50486, CF vechi nr. 200848, Timișoara, în scopul alipirii acestuia cu imobilul înscris în CF nr. 453825, aflat în domeniul public al  Municipiului Timișoara, având categoria de folosință de drum.
          Având în vedere Certificatul de Urbanism nr. 325/21.02.2023  în scopul  rectificării suprafeței imobilului înscris în CF nr. 412596.

Alte informații
         "Documentaţia tehnică pentru rectificarea  suprafaței  imobilului înscris în CF nr. 412596, întocmită de MULTILINES SRL, prin Ing. Feraru Florian în baza măsurătorilor efectuate precum și a Certificatului de Urbanism nr. 2325/2023 și recepţionată de către Oficiul de Cadastru și Publicitate Imobiliară  Timiş conform Procesului verbal de recepție nr. 864/2023.









Concluzii
         Având în vedere cele prezentate mai sus, considerăm necesară și oportună aprobarea operațiunii de rectificare a  suprafeței de la 456 mp la 475 mp, a imobilului înscris în CF nr. 412596, având nr. top. 50486, având categoria de folosință de drum, Timișoara, conform Proiectului întocmit de MULTILINES SRL, prin Ing. Feraru Florian, recepționat la OCPI Timiș conform Procesului Verbal de recepție nr. 864/2023.

